《黄杨岩》
宋代·邓肃

石壁巉岩惊鬼划，异草幽花锁春色。
群山迤逦不能高，突兀独磨霄汉碧。
芒鞋千尺上崔嵬，手摘星辰脚底雷。
拨破烟云得洞户，醉眼恐是天门开。
入门嵯峨森紫玉，冷风吹面天香馥。
箕踞胡床挥麈尾，万指未充空洞腹。
我因避地访名山，扁舟夜渡沙溪寒。
辛勤博此一笑喜，太平犹在水云间。
猛将今无三角虎，狐狸昼号鳅鳝舞。
灵岩知有老龙藏，挽出人间作霖雨。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。